Jeg havde, sammen med en veninde glæden af bo hos Carlos i små 2 uger.
Carlos var meget behjælpelig gennem hele processen. Både i forhold til det praktiske i forbindelse med transport rundt i New York, men også med diverse anbefalinger om restauranter, steder vi burde se, og museer vi burde besøge.
Når han ikke var på arbejde i byen, sad han for det meste på sit værelse, så vi så ham stort set ikke i den tid, vi var der. Men han stod altid klar, hvis vi havde spørgsmål til det ene eller andet.
Jeg kan varmt anbefale Maison Harlem, som er den lokale café/restaurant/bar nede på hjørnet. Maden er ikke fantastisk, men der er en dejlig stemning, skønt smilende personale og live-musik hver mandag.
Den nemmeste(og billigeste) måde at komme rundt i New York på, er med deres subway. Man kan købe et Week-Pass for $30, så kan man rejse så tosset man vil med alle subways i byen. Systemet får man hurtigt styr på. Dog er de dårlige til at informere om hvor længe, der er til næste tog. Så nogle gange kommer toget med det samme, nogle gange må man bare vente lidt længere.
Vi kom ofte ud for, at Subway-linjerne skiftede endestation under turen, eller ikke kørte længere. Så med mindre, at man forstår konduktør-sprog gennem skrattende højttalere, så kan jeg anbefale at man følger mængden, ellers kan man hurtigt ende det gale sted.
Der findes massere af guides til steder man kan besøge i New York, så det vil jeg lade dem om.
Alt i alt en dejlig ferie hos en super gæstfri vært!